ഗോഡൗണ് നിര്മാണത്തിനിടെ അപകടം: കരാറുകാരന് മരിച്ചു അമ്ബലപ്പുഴ: ഗോഡൗണ് നിര്മാണത്തിനിടെ കയര്പൊട്ടി പൈപ്പ് ദേഹത്തു വീണ് കരാറുകാരന് മരിച്ചു. ചേര്ത്തല പള്ളിപ്പുറം ചെമ്മംപള്ളി വീട്ടില് ഔസേപ്പ് കുര്യന്റെ മകന് ജോസി 38യാണ് മരിച്ചത്. ഒപ്പമുണ്ടായിരുന്ന തൊഴിലാളി ചേര്ത്തല പള്ളിപ്പുറം അഴീക്കല് കുര്യാക്കോസിന്റെ മകന് വര്ഗീസി28ന്റെ വലതുകൈ അറ്റു. ഇദ്ദേഹത്തെ കോട്ടയം മെഡിക്കല് കോളേജാശുപത്രിയിലേക്ക് മാറ്റി. ആലപ്പുഴ വണ്ടാനം ഡെന്റല് കോളജിന് സമീപം കേരള മെഡിക്കല് കോര്പ്പറേഷന്റെ മരുന്നുകള് സൂക്ഷിക്കാന് നിര്മിക്കുന്ന ഗോഡൗണില് ട്രെസ് വര്ക്കിനായി പൈപ്പുകള് കയര് ഉപയോഗിച്ച് മുകളിലേക്കു കയറ്റുന്നതിനിടെ ഇന്നലെ ഉച്ചക്ക് ഒന്നോടെയായിരുന്നു അപകടം. ആറ് ഇഞ്ചോളം വരുന്ന പൈപ്പാണ് ദേഹത്ത് വീണത്. മറ്റു രണ്ട് തൊഴിലാളികള് ഓടി മാറിയതിനാല് പരുക്കേറ്റില്ല. ജോസിയെ ആലപ്പുഴ മെഡിക്കല് കോളജ് ആശുപത്രിയിലെത്തിച്ചെങ്കിലും രക്ഷിക്കാനായില്ല. മൃതദേഹം മോര്ച്ചറിയിലേക്കു മാറ്റി. സഹോദരന്: കുര്യന് ജോസഫ്. സഹോദരി: ലിന്സി.